ai4bharat/Pralekha huggingface dataset:
وزارت دفاع
ایئرمارشل راکیش کمار سنگھ بھدوریا نے ایئراسٹاف کے نائب سربراہ کی حیثیت سے چارج سنبھالا
ئی دہلی؍یکم ؍مئی ؍پی وی ایس ایم، اے وی ایس ایم، وی ایم، اے ڈی سی ایئر مارشل راکیش کمار سنگھ بھدوریا نے آج ایئر اسٹاف کے نائب سربراہ کی حیثیت سے چارج سنبھال لیا ہے۔ انہوں نیشنل ڈیفنس اکیڈمی سےسند فراغت حاصل کی ہے۔ انہیں 15 جون 1980 کو ہندوستانی فضائیہ کے فائٹر اسٹریم میں کمیشن ملا تھا۔ انہوں نے مجموعی آر ڈر آف میرٹ میں اول مقام حاصل کرنے کے لئے سورڈآف آنر حاصل کی تھی۔ انہیں ایک تجرباتی ٹیسٹ پائلٹ، اے کیٹ اے کوالیفائیڈ فلائنگ انسٹرکٹر اور ایک پائلٹ اٹیک انسٹرکٹر کا غیر معمولی امتیاز حاصل ہونے کے ساتھ 26 طرز کے جنگی طیاروں اور ٹرانسپورٹ طیارے پر 4250 سے زیادہ گھنٹے کا تجربہ حاصل ہے۔ انہوں نے بنگلہ دیش کے کمانڈ اور اسٹاف کالج سے دفاعی مطالعات میں ماسٹر ڈگری مکمل کی تھی۔
ایئر مارشل بہت سے اہم عہدوں پر فائز رہ چکے ہیں، جن میں ایک جیگوار اسکواڈرن کی کمان اور اہم ایئر فورس اسٹیشن میں ایئر کرافٹ اور سسٹم ٹیسٹنگ اسٹیبلشمنٹ میں فلائٹ ٹیسٹ اسکواڈرن کا کمانڈنگ آفیسر اورچیف ٹیست پائلٹ کے علاوہ لائٹ کمباٹ ایئر کرافٹ پر نیشنل فلائٹ ٹیسٹ سینٹر کے پروجیکٹ ڈائریکٹر کا عہدہ شامل ہے۔ان کی لائٹ کمباٹ ایئر کرافٹ میں ابتدائی پروٹو ٹائپ فلائٹ ٹیسٹ میں انتہائی زبردست طور پر وابستگی رہی ہے۔ ایئر مارشل بھدوریا ماسکو میں ہندوستانی سفارتخانے میں ایئر اتاشی بھی تھے۔ وہ نیشنل ڈیفنس اکیڈمی کے کمانڈنٹ ایئر اسٹاف کے اسسٹنٹ چیف پروجیکٹ ہیڈکوارٹر سی اے سی میں سینئر ایئر اسٹاف آفیسر، ایئر ہیڈ کوارٹر میں ایئر اسٹاف کے ڈپٹی چیف اور ساؤدرن ایئر کمانڈ کے ایئر آفیسر کمانڈنگ ان چیف بھی تھے۔ موجودہ تقرری سے قبل وہ ٹریننگ کمانڈ کے ایئر آفیسر کمانڈنگ ان چیف تھے۔
ان کے شاندار کیریئر کے دوران چیف آف ایئر اسٹاف نے ان کی ستائش کی تھی اور ا نہیں پرم وِششٹ سیومیڈال، اتی وششٹ سیوا میڈل اور وایو سینا میڈل سے سرفراز کیا جا چکا ہے۔
ان کی اہلیہ کا نام محترمہ آشا بھدوریا ہے اور ان کا ایک بیٹا اور ایک بیٹی ہے۔
۔۔۔۔۔۔۔۔۔۔۔
م ن۔ ح ا ۔ ک ا۔
U-2014
(Visitor Counter : 51
سماجی انصاف اور تفویض اختیارات کی وزارت
وزارت نے سماعت سے محروم افراد کے لیے آئی ڈی سی اے ٹی آر –نیشن کے ایک روزہ میچ میں بنگلہ دیش کے خلاف سماعت سے محروم ہندوستانی کرکٹ ٹیم کے فاتحین کی عزت افزائی کی
معذور افراد کو بااختیار بنانے کے محکمے  کے سکریٹری، جناب راجیش اگروال نے آج یکم جون، 2023 کو پنڈت دین دیال انتیودیا بھون ، سی جی او کامپلیکس نئی دہلی کےمحکمہ کے کانفرنس ہال میں سماعت سے محروم افراد کے لیے آئی ڈی سی اے ٹی آر –نیشن کے ایک روزہ میچ،2023 کی فاتح ٹیم کی عزت افزائی کی۔ یہ بین الاقوامی ٹورنامنٹ 29 اپریل اور 5 مئی کے درمیان منعقد ہوا تھا اور مرلن رائز، اسپورٹ سٹی، کلب پویلین کرکٹ گراؤنڈز، راجرہاٹ، کولکتہ میں اس کا کامیاب اختتام ہوا۔ ہندوستانی ڈیف کرکٹ ٹیم نے بنگلہ دیش ڈیف ٹیم کو ریکارڈ 166 رنز سے شکست دے کر آئی ڈی سی اے ٹی آر –نیشن ایک روزہ میچ 2023، اپنے نام کیا۔
اس موقع پر خطاب کرتے ہوئے ڈی ای پی ڈبلیو ڈی کے سکریٹری جناب راجیش اگروال، نے تمام ٹیم ممبران بشمول کوچز اور آئی ڈی سی اے کے صدر کو ان کی شاندار کوششوں کے لیے مبارکباد پیش کی۔ انہوں نے ٹیم کے ہر رکن سے ان کے پس منظر، ملازمت کی حیثیت وغیرہ جاننے کے لیے بات چیت کی۔ انہوں نے قطر میں ہونے والے ڈیف آئی سی سی ون ڈے ورلڈ کپ میں ٹیم کی جیت کے لئے نیک خواہشات کا اظہارکیا۔
آئی ڈی سی اے کی سرپرست محترمہ رینا جین ملہوترا نے بتایا ہے کہ آئی ڈی سی اے 2020 میں تشکیل دیا گیا تھا اور سوسائٹی رجسٹریشن ایکٹ 1860 کے تحت رجسٹر کیا گیا تھا جس کا واحد مقصد ملک کے سماعت سے محروم کھلاڑیوں میں کرکٹ کے کھیل کو فروغ دینا اور انہیں ایک پلیٹ فارم مہیا کرنا تھا تاکہ وہ اپنی صلاحیتوں کا مظاہرہ کرسکیں اور قومی سطح پر اپنی متعلقہ ریاستوں اور بین الاقوامی سطح پر ملک کی نمائندگی کرسکیں۔ انہوں نے مزید بتایا کہ انڈین ڈیف کرکٹ ایسوسی ایشن  ہندوستان میں ڈیف کرکٹ کے لیے ایک گورننگ باڈی ہے اور ڈی آئی سی سی  کا ایک رکن ہے جو عالمی سطح پر سماعت سے محروم کرکٹ کھلاڑیوں کے درمیان کرکٹ کو فروغ دینے کے لیے آئی سی سی کے ساتھ مل کر کام کرتی ہے۔
وزیراعظم کا دفتر
زائیڈس یونیورس کی دنیا کی پہلی ڈی این اے پر مبنی زائیکوو-ڈی ویکسین کی منظوری، بھارت کے سائنسدانوں کے اختراعی جوش و جذبے کا بین ثبوت ہے : پی ایم
وزیراعظمجناب نریندر مودی نے کہا ہے کہ زائیڈس یونیوس کی دنیا کی پہلی ڈی این اے پر مبنی زائیکوو-ڈی ویکسین کو منظوری حاصل ہونا بھارت کے سائنسدانوں کے اختراعی جوش و جذبے کا بین ثبوت ہے۔
سی ڈی ایس سی او انڈیا انفو کے ایک ٹوئیٹ کے جواب میں وزیراعظم نے کہا؛
’’بھارت پوری قوت و توانائی کے ساتھ کووڈ-19 سے لڑائی لڑ رہا ہے۔ زائیڈس یونیورس کی دنیا کی پہلی ڈی این اے پر مبنی زائیکوو-ڈی ویکسین کو منظوری حاصل ہونا بھارت کے سائنسدانوں کے اختراعی جوش و جذبے کا بین ثبوت ہے۔ درحقیقت یہ بڑی کامیابی ہے۔‘‘
پیٹرولیم اور قدرتی گیس کی وزارت
گھریلو ایل پی جی صارفین کو سبسڈی کی منتقلی
نئی دہلی،04دسمبر/ ایل پی جی سبسڈی اسکیم کے لئے منافع کے براہ راست منتقلی کے تبدیلی سے متعلق اخبارات کی چند رپورٹوں کی توجہ طلب کی گئی ہے۔ جن میں یہ کہاگیا کہ حکومت پہلی اسکیم کے تحت ایل پی جی صارفین کے کھاتہ میں منعد سبسڈی کی براہ راست منتقلی کی موجودہ اسکیم کی جگہ پر صارفین کو سبسڈائزڈریفل سلنڈر سپلائی کرنے کے قبل نظام کو اپنا سکتی ہے۔
یہ وضاحت کی جاتی ہے کہ اخبارات کی رپورٹیں حقائق پر مبنی نہیں ہیں۔وزارت کے سامنے ڈی بی ٹی میکنزم کو تبدیل کرنے کی کوئی تجویز نہیں ہے۔
وزارت خزانہ
راجستھان میں انکم ٹیکس محکمے نے تلاشی کی کارروائیاں انجام دیں
نئی دہلی، 28دسمبر 2021۔
انکم ٹیکس محکمہ نے 22 دسمبر 2021 کو دو گروپوں اور ان کے کاروباری کمپنیوں کے خلاف تلاشی اور ضبط کی کارروائیاں انجام دیں۔ ایک گروپ راجستھان، مہاراشٹر اور اتراکھنڈ میں بجلی کے کھٹکے، تار ایل ای ڈیز بنانے کے کام اور ریئل اسٹیٹ اور ہوٹل کے کاروبار میں مصروف ہے، جبکہ دوسرا گروپ جے پور اور اس کے آس پاس کے شہروں میں رقم ادھار دینے کے کاروبار میں مصروف ہے۔ تلاشی کی کارروائی جے پور، ممبئی اور ہری دوار سمیت مختلف مقامات میں پھیلے 50 سے زیادہ حدود میں انجام دی گئی۔
تلاشی کی کارروائی کے دوران بہت سے قابل اعتراض دستاویزات اور ڈیجیٹل ڈاٹا پائے گئے اور انہیں ضبط کیا گیا۔ ضبط کے گئے ثبوت کے ابتدائی تجزیوں سے معلوم ہوا ہے کہ بہت سی کمپنیاں، جو بجلی کے کھٹکے، تار، ایل ای ڈی وغیرہ بنانے کے کاروبار میں مصروف ہیں۔ اس طرح کے سامان فروخت کرتی رہی ہیں، جو کھاتے کے مستقل کتابوں میں ریکارڈ نہیں کی گئی ہیں۔ تحقیقات کے دوران یہ بات بھی علم میں آئی کہ وہ قابل ٹیکس آمدنی کم کرنے کے بوگس اخراجات کلیم کررہے ہیں۔ اس گروپ کے معاملے میں تلاش کرنے والی ٹیم نے 150 کروڑ روپے سے زیادہ کی رقم کی غیرمنکشف آمدنی کے لین دین کے ثبوت کا پتہ لگایا ہے۔ اس گروپ کے اہم شخص نے غیرمنکشف آمدنی کے طور پر 55 کروڑ روپے کا اعتراف کیا ہے۔
دوسرے گروپ سے ضبط کیے گئے دستاویزات کے تجزیے سے پتہ چلا ہے کہ وہ بیشتر قرض نقدی ادا کیا کرتا ہے اور ان قرضوں پر سود کی زیادہ شرح وصول کرتا تھا۔ اس گروپ کے 150 کروڑ روپے سے زیادہ کی رقم کی غیر منکشف آمدنی سے متعلق ثبوت کا پتہ چلا ہے۔ اب تک تلاشی کی کارروائی کے دوران کل 17 کروڑ روپے مالیت کے زیورات اور نیا حساب کتاب والی نقدی ضبط کی گئی ہے۔ مزید تفتیش جاری ہے۔
سماجی انصاف اور تفویض اختیارات کی وزارت
ڈیجیٹل بہترین طریقہ کار اور شمال مشرق سربراہ کانفرنس پر قومی کنونشن
’ڈیجیٹل بہترین طریقہ کار اور شمال مشرق سربراہ کانفرنس پر قومی کنونشن ‘ کا انعقاد دانشورانہ اور ترقیاتی معذوری سے متاثر افراد کو بااختیار بنانے کے لئے کیا
حقیقی متعلقین کی موجودگی کے بغیر کسی موضوع پر بات نہیں ہوسکتی: ڈاکٹر ویریندر کمار
نئی دہلی، 7 اگست 2021، آٹیزم سیریبرل پالسی ، ذہنی معذوری اور ملٹیپل معذوریوں سے متاثر افراد کی بہبود کے نیشنل ٹرسٹ ، معذور افراد کے تفویض اختیارات کے محکمے ، سماج انصاف و تفویض اختیارات کی وزارت کے ذریعہ ڈاکٹر امبیڈکر انٹرنیشنل سینٹر نئی دہلی میں ڈیجیٹل بہترین طریقہ کار اور شمال مشرق سربراہ کانفرنس پر قومی کنونشن کا انقعاد کیا گیا۔
اپنی طرح کی پہلی اس سربراہ کانفرنس کا انعقاد ملک کے شمال مشرقی خطے کی 7 ریاستوں کےلئے کیا گیا ۔ ملک کی آزادی کی 75 ویں سالگرہ  مناتے ہوئے اس سربراہ کانفرنس کا مقصد خطے میں دانشورانہ اور ترقیاتی معذوری سے متاثر افراد کو ڈیجیٹل ٹیکنالونی سے بااختیار بنانا ہے اور خطے میں نیشنل ٹرسٹ کی اسکیموں اور سرگرمیوں میں اضافہ کرنا ہے۔ اس کنونش میں سماجی انصاف وتفویض اختیارات کے وزیر ڈاکٹر ویریندر کمار نے مہمان خصوصی کے طور پر شرکت کی۔ وزرائے مملکت محترمہ پرتیما بھومک اور جناب اے نارائن سوامی معزز مہمان تھے۔ ڈی ای پی ڈبلیو ڈی کی سکریٹری اور نیشنل ٹرسٹ کے چیئر پرسن محترمہ انجلی بھاؤرا، جے ایس اینڈ سی ای او نیشنل ٹرسٹ جناب نکنجا کشور سندا رائے اور ، ڈی ای ٹی ڈبلیو جی کے ڈی ڈی جی جناب کشور بابو رؤ سنوڑے بھی کنونش میں موجود تھے۔ اس کنونش میں خطے کی تنظیموں ، پروفیشنلز اور دویانگ جنوں کی نمائندگی کرنے والے 100 سے زیادہ افراد نے شرکت کی۔
مرکزی وزیر ڈاکٹر ویریندر سنگھ نے بہت انکساری کے ساتھ کنونشن کی تعریف کی۔ اپنے خطاب میں وزیر مملکت محترمہ پرتیما بھومک نے شمال مشرق کی مالا مال ثقافتی اور مذہبی وراثت اور قبائلی آبادی کی گونا گونیت پر روشنی ڈالی۔ انہوں نے اس بات پر زور دیا کہ تمام این جی اوز آگے آکر نرمایا ہیلتھ انشورنس اسکیم ، جوکہ شمال مشرق خطے کے لئے مفت ہے، میں دویانگ جنوں کا اندراج کرائیں۔ یہ اسکیم شمال مشرقی خطے کے لئے مفت ہے۔
وزیر مملکت جناب اے نارائن سوامی نے کہا کہ نیشنل ٹرسٹ کی مختلف اسکیمیں تمام عمر کے لوگوں کے لئے ہیں، ان کو پورے ملک میں وسعت دینے کی ضرورت ہے۔ اس سلسلے میں زیادہ بیداری پھیلانا وقت کی ضرورت ہے تاکہ آخری دویانگ جن کی بھی خدمت کی جاسکے۔
افتتاحی اجلاس کے بعد تکنیکی اجلاس ہوا۔ سربراہ کانفرنس کی جھلکیاں آئی آئی ٹی دلی کے پروفیسر  مدھو سودن راؤ نے پیش کیں، جنہوں نے دویانگ جن کے لئے پروڈکٹ ڈیولپمنٹ کی تحقیق اور اختراع سے بھی واقف کرایا۔ پینل کے دیگر لوگوں میں نپمین فاؤنڈیشن کے شریک بانی اور سی ای او جناب نپن ملہوترا، آسام ایگریکلچرل یونیورسٹی کے پرنسپل سائنٹسٹ ڈاکٹر جینا مونی ساکیہ ، نیشنل ٹرسٹ کے بورڈ ممبر ڈاکٹر سپم جسوونتا سنگھ شامل ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-7592
(Visitor Counter : 132
وزیراعظم کا دفتر
وزیر اعظم نے رام دھاری سنگھ دنکر کو ان کی پیدائش کی سالگرہ کے موقع پر خراج عقیدت پیش کیا
نئی دہلی، 23 ستمبر 2021:
وزیر اعظم جناب نریندر مودی نے قومی شاعر رام دھاری سنگھ دنکر کو آج ان کی پیدائش کی سالگرہ کے موقع پر خراج عقیدت پیش کیا۔
ایک ٹوئیٹ میں، وزیر اعظم نے کہا؛
’’قومی شاعر رام دھاری سنگھ دنکر جی کو ان کے یوم پیدائش کی سالگرہ کے موقع پر خراج عقیدت۔ ملک اور سماج کو راہ دکھانے والی ان کی نظمیں ہر پیڑھی کے لئے باعث ترغیب بنی رہیں گی۔‘‘
صدر جمہوریہ کا سکریٹریٹ
آٹھ فروری کو’ چینج آف گارڈ‘ تقریب نہیں ہوگی
نئی دہلی 06 فروری 2020 ۔سری لنکا کے وزیراعظم کے سرکاری دورے اور دہلی اسمبلی کے عام انتخابات کی وجہ سے راشٹرپتی بھون کے فورکورٹ میں سنیچر کے دن یعنی آٹھ فروری 2020 کو چینج آف گارڈ تقریب منعقد نہیں ہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
U-588
(Visitor Counter : 50
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک195.07 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد44,513ہے
زیر علاج مریضوں کی شرح فی الحال0.10 فیصد ہے
شفایابی کی شرح فی الحال98.68 فیصد ہے
گذشتہ 24 گھنٹوں کے دوران4,435مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,26,52,743
ہوگئی ہے
گزشتہ 24 گھنٹے میں8,582نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک85.48کروڑ ٹیسٹ کئے جاچکے ہیں؛ گذشتہ 24 گھنٹوں میں3,16,179 ٹیسٹ کئے گئے
وزارت خزانہ
جی ایس ٹی ریٹرن داخل کرنے کی آخری تاریخ میں توسیع
نئی دلّی ، 29نومبر؍ آندھرا پردیش کے ضلع سری کا کلم میں آئے تتلی طوفان اور تمل ناڈو کے 11 اضلاع کڈالور ، پڈو کوٹائی ، دیندی گل ، ناگا پٹنم ، تھینی ، تھنجا وور  ، سوا گنگائی ، تروچرا پلی ، کرور اور راما ناتھ پورم میں آئے غازہ طوفان کی وجہ سے رو ز مرہ کی زندگی درہم برہم ہو جانے کے پیش نظر مجاز اتھارٹی نے جی ایس ٹی ریٹرن داخل کرنے کی آخری تاریخ میں توسیع کرنے کا فیصلہ کیا ہے ۔
1 وہ ٹیکس دہندگان جن کے کارو بار کا اصل مقام آندھرا پردیش کے سری کاکلم ضلع میں ہے ، ان کے ریٹرن فارم جی ایس ٹی آر ۔ 3 بی برائے ستمبر اکتوبر ، 2018 کو داخل کرنے کی تاریخ بڑ ھا کر اب 30 نو مبر ، 2018 کر دی گئی ہے ۔
2 وہ ٹیکس دہندگان جن کے کارو بار کا اصل مقام تمل ناڈو کے مذکورہ 11 اضلاع میں ہے ، ان کے ریٹرن فارم جی ایس ٹی آر ۔ 3 بی برائے اکتوبر ، 2018 کو داخل کرنے کی تاریخ بڑ ھا کر اب 20 دسمبر ، 2018 کر دی گئی ہے ۔
3 وہ ٹیکس دہندگان جن کے کارو بار کا اصل مقام آندھرا پردیش کے سری کاکلم ضلع میں ہے اور ان کے کاروبار کا ٹرن اوور 1.5 کروڑ روپئے سے زائد ہے ، ان کے ریٹرن فارم جی ایس ٹی آر ۔ 1 برائے ستمبر اکتوبر ، 2018 کو داخل کرنے کی تاریخ بڑ ھا کر اب 30 نو مبر ، 2018 کر دی گئی ہے ۔
4 وہ ٹیکس دہندگان جن کے کارو بار کا اصل مقام تمل ناڈو کے مذکورہ 11 اضلاع میں ہے ور ان کے کاروبار کا ٹرن اوور 1.5 کروڑ روپئے سے زائد ہے ، ان کے ریٹرن فارم جی ایس ٹی آر ۔ 1 برائے اکتوبر ، 2018 کو داخل کرنے کی تاریخ بڑ ھا کر اب 20 دسمبر ، 2018 کر دی گئی ہے ۔
5 وہ ٹیکس دہندگان جن کے کارو بار کا اصل مقام آندھرا پردیش کے سری کاکلم ضلع میں ہے اور ان کے کاروبار کا ٹرن اوور 1.5 کروڑ روپئے سے زائد ہے ، ان کے ریٹرن فارم جی ایس ٹی آر ۔ 1 برائے جولائی ۔ ستمبر ، 2018 کو داخل کرنے کی تاریخ بڑ ھا کر اب 30 نو مبر ، 2018 کر دی گئی ہے ۔
6 وہ ٹیکس دہندگان جن کے کارو بار کا اصل مقام آندھرا پردیش کے سری کاکلم ضلع میں ہے ، ان کے ریٹرن فارم جی ایس ٹی آر ۔ 4 بی برائے جولائی تا ستمبر ، 2018 کو داخل کرنے کی تاریخ بڑ ھا کر اب 30 نو مبر ، 2018 کر دی گئی ہے ۔
7 تمام ٹیکس دہندگان کے جی ایس ٹی ریٹرن فارم جی ایس ٹی آر ۔ 7 برائے اکتوبر ۔ دسمبر ، 2018 کو داخل کرنے کی تاریخ بڑھا کر اب 31 جنوری ، 2019 کر دی گئی ہے ۔
اس سلسلے میں متعلقہ نوٹی فکیشن جلد ہی جاری کیا جائے گا ۔
۔ ۔ ۔ ۔ ۔
(u.5977
م ۔ر ۔ ر۔ .
وزارت دفاع
این سی سی نے، قومی میری ٹائم ڈے کے موقع پر یکم سے پانچ اپریل کے درمیان سمندر کے کنارے اور آبی ذخائر کی صفائی کا انعقاد کیا
’پنیت ساگر ابھیان‘ ایک مسلسل مہم ہے
وزیر اعظم جناب نریندر مودی کے وژن کو مدنظر رکھتے ہوئے ، نیشنل کیڈٹ کور  نے ایک ملک گیر فلیگ شپ مہم ’پنیت ساگر ابھیان‘ شروع کی ہے تاکہ سمندروں/ ساحلوں اور دیگر آبی ذخائر کو پلاسٹک اور دیگر فضلاء سے پاک کیا جائے جن میں ندیاں اور جھیلیں شامل ہیں۔’پنیت ساگر ابھیان 2022‘ کا ابتدائی مرحلہ یکم سے پانچ اپریل 2022 کے درمیان قومی سمندری دن کے موقع پر شاندار انداز میں منعقد کیا جارہا ہے۔ این سی سی کی تمام 17 ریاستی ڈائریکٹوریٹ کے 1.5 لاکھ سے زیادہ کیڈٹس مختلف سرگرمیوں میں حصہ لے رہے ہیں، جو تقریباً 50 لاکھ شہریوں کی آبادی پر مثبت طور سے اثر انداز ہو رہے ہیں۔

گذشتہ سال ستمبر میں منعقد ہونے والی فلیگ شپ مہم مقبول رہی تھی جس میں 127 ساحلی علاقوں سے تقریباً 3.9 لاکھ کیڈٹس نے حصہ لیا تھاجس میں یکم سے 30 دسمبر 2021 کےدرمیان چلائی جانی والی ماہانہ مہم میں تقریباً 19 ٹن پلاسٹک کا کچرہ جمع کیا گیا تھا۔ اس مہم کی زبردست کامیابی کے مدنظر یہ فیصلہ کیا گیا کہ ’پنیت ساگر ابھیان‘ کو ایک مسلسل سرگرمی کے طور پر جاری رکھی جائے گا، جس کا ا نقعاد پورے سال این سی سی کی تمام اکائیوں کے ذریعے کیا جائے گا۔

ابھیان کا مقصد ، مقامی لوگوں کو آگاہ کرنا اور انھیں ’سووچھ بھارت‘ کے بارے میں بیدار کرنا ہے۔ اس کا تصور مقامی آبادی اور آنے والی نسلو ں میں ساحلوں اور دریا کے کنارے صاف رکھنے کی اہمیت کے بارے میں ، بیداری کو بڑھانے کے لیے ہے۔ اس سلسلے میں مختلف مقامات پر ڈرائنگ اور پوسٹر سازی کے مقابلے، مضمون نویسی، شاعری، مضمون نگاری، مباحثے وغیرہ کا انعقاد بھی کیا جارہاہے۔ این سی سی کیڈٹس کے ساتھ ملک بھر میں ، این سی سی کے سابق طلبا، مقامی لوگ اور سیاح بھی شامل ہوتے ہیں۔ اس ابھیان نے بڑے پیمانے پر مقبولیت حاصل کی ہے جس کا ذکر وزیر اعظم نریندر مودی نے اپنی ’من کی بات‘ میں کیا ہے۔
کامرس اور صنعت کی وزارتہ
زرعی برآمداتی پالیسی
نئی دہلی، 07اپریل 2021: کامرس اورصنعت کے مرکزی وزیر مملکت جناب ہردیپ سنگھ پوری نے کل لوک سبھا میں ایک تحریری جواب میں بتایا کہ حکومت نے حسب ذیل مقاصدکے ساتھ دسمبر 2018 میں زراعت کی برآمدات سے متعلق ایک جامع پالیسی کا اعلان کیا ہے۔
1 ۔نامیاتی ،دیسی ،نسلی ،روائتی اور غیر روایتی زرعی مصنوعات برآمدات کو فروغ دینا
2۔ برآمدات باسکٹ کو تنوع ، ہائی ویلیو اور ویلیو ایڈٹ زرعی برآمدات کو بڑھانا۔
3۔ مارکیٹ تک آسانی سے رسائی ، رکاوٹیں دور کرنے کے لئے ایک ادارہ جاتی میکانزم فراہم کرنا اور صفائی ستھرائی فیٹو سینٹری مسائل سے نمٹنا۔
4۔ عالمی ویلیو چین کے ساتھ مربوط کرکے عالمی زرعی برآمدات میں بھارت کی حصہ داری کو دوگنا کرنے کے لئے جدوجہد کرنا۔
5۔ کسانوں کو بیرونی مارکیٹ میں برآمدات کے مواقع کے فائدے دلانا۔
زراعت اور خوراک کو ڈبہ بند کرنے کی صنعت کی پیداوار کی برآمدات کی ترقی کی اتھارٹی  نے اگست 2020 میں اے ایف سی انڈیا لمیٹیڈ اور نیشنل کوآپریٹو یونین آف انڈیا کے ساتھ مفاہمت ناموں پر دستخط کئے ہیں۔
اے ایف سی انڈیا لمیٹڈ کے ساتھ مفاہمت نامے پر دستخط اس لئے کئے گئے ہیں تاکہ کیمیکل / ریسیڈیو فری پروڈکشن نظام ، کامن پروسیسنگ سینٹروں کے فروغ کے ساتھ ساتھ نامیات کے لئے اعلیٰ ٹکنالوجی طریق کار کی ضرورتوں کے شعبوںمیں تعاون کیاجاسکے ۔اس کا مقصدیہ بھی ہے کہ زرعی برآمدات پالیسی کے تحت نشان زد کلسٹرز میں تمام ویلیو چین نظام کی موثر حمایت حاصل کی جاسکے ، پیداوار سے پہلے ، پیداوار کاشتکاری کے بعد، پرائمری پروسیسنگ ،سیکنڈری پروسیسنگ اور کسانوں سمیت تمام شراکتداروں کے لئے ٹرانسپوٹیشن / تقسیم کے رہنما خطوط فروغ دئے جاسکیں ، جس سے بین الاقوامی عمل آوری کو پورا کیا جاسکے اور مختلف شراکتداروں کی صلاحیت سازی کو آگے لے جایا جاسکے ۔ اس کے علاوہ قبائلی کسانوں گروپوں اور کسانوں کے ساتھ کام کرنے والی تنظیموںکو تکنیکی امداد فراہم کی جاسکے ۔
اے ایف سی انڈیا لمیٹڈ اور این سی یو آئی کے ساتھ مفاہمت نامے سے کلسٹر ز کی ترقی آسان ہوگی، جس کی اے ایف پی کے تحت نشاندہی کی گئی ہے۔ اس طرح ان کلسٹروں سے کسانوںکو فائدہ پہنچانا ہے اور ملک کی زرعی برآمدات کو فروغ دینا ہے۔
وزارتِ تعلیم
سماج کے غریب طبقات کی تعلیمی حوصلہ افزائی کے لئے اقدامات
نئی دہلی، 6/ اپریل 2022 ۔ بچوں کو مفت اور لازمی تعلیم کا حق  قانون 2009 ڈیفائن ایریا یا نیبر ہوڈ کے حدود کے اندر 6 سے 14 سال کی عمر کے بچوں کی ایلیمنٹری اسکولوں تک رسائی کا التزام کرتا ہے۔ آر ٹی ای قانون 2009 کا سیکشن 12   یہ التزام کرتا ہے کہ محروم گروپوں  اور معاشی اعتبار سے کمزور طبقات  سے تعلق رکھنے والے بچوں کا داخلہ نجی غیرامداد یافتہ اسکولوں میں درجہ ایک یا اس سے نیچے کل گنجائش کے 25 فیصد تک، کرنے کا التزام کرتا ہے۔
اسکولی تعلیم و خواندگی کے محکمہ نے 2018-19 سے اسکولی تعلیم کے لئے ایک مربوط اسکیم یعنی سمگر شکشا کا آغاز کیا تھا۔ اس اسکیم میں اسکولی تعلیم کو پری- اسکول سے سینئر سیکنڈری سطح تک مسلسل جاری رکھے جانے کی بات کہی گئی ہے اور اس کا مقصدسبھی کو شمولیت پر مبنی اور یکساں معیاری تعلیم یقینی بنانا ہے۔ اس اسکیم کے تحت ریاستوں اور مرکز کے زیر انتظام علاقوں کو مالی مدد دستیاب کرائی جاتی ہے، تاکہ وہ متعدد قسم کی سرگرمیاں انجام دے سکیں۔ ان سرگرمیوں میں اسکول نہ جانے والے بچوں کی تعداد میں کمی لانے کے لئے سینئر سیکنڈری سطح تک کے نئے اسکول کھولنا / مضبوط بنانا، اسکول کی عمارتیں اور اضافی کلاس روم کی تعمیر کرنا، کستوربا گاندھی بالیکا ودیالیوں  کا قیام عمل میں لانا، اَپگریڈ کرنا اور چلانا، رہائشی اسکولوں / ہاسٹلوں کا قیام، مفت یونیفارم اور درسی کتابوں کی دستیابی اور انرولمنٹ اور رٹیشن ڈرائیو یعنی داخلے کے لئے اسکولوں میں بچوں کے بنے رہنے کے لئے مہم چلانا، شامل ہیں۔ مزید برآں اسکول سے باہر رہ جانے والے بچوں کے داخلے کے لئے ان کی عمر کے مناسبت سے خصوصی تربیت اور زیادہ عمر کے بچوں کے لئے رہائشی نیز غیر رہائشی تربیت، سیزنل ہاسٹلس / رہائشی کیمپوں / کام کی جگہوں پر خصوصی تربیتی مراکز، ٹرانسپورٹ / اسکارٹ سہولیات کے تعلق سے مدد دی جاتی ہے تاکہ اسکول سے باہر رہ گئے بچوں کوفارمل اسکولنگ سسٹم یعنی باقاعدہ اسکولنگ نظام کے دائرے میں لایا جاسکے۔ اس کے علاوہ تعلیم کے الیمنٹری سطح پر طلباء کو مڈڈے میل دستیاب کرایا جاتا ہے۔ مزید برآں خصوصی ضرورتوں والے بچوں کے لئے طلباء رخی عنصر کے تحت مالی مدد دستیاب کرائی جاتی ہے، تاکہ خصوصی ضرورتوں والے بچوں کی پہچان کی جاسکے اور ان کا تجزیہ کیا جاسکے، معاون آلات، بریل کٹ اور کتابیں، مناسب ٹیچنگ لرننگ مٹیریل اور معذور طالبات کو اسٹائپن کیا جاسکے۔
مزید برآں ایک مرکزی اسکیم ’نیشنل مینس – کم – میرٹ اسکالرشپ اسکیم  کا آغاز مئی 2008 میں کیا گیا تھا، جس کا مقصد اقتصادی اعتبار سے کمزور طبقات سے تعلق رکھنے والے محنتی طلباء کو اسکالرشپ دینا ہے، تاکہ درجہ 8 کی سطح پر ان کے اسکول چھوڑنے کے عمل کو روکا جاسکے اور ان کی سیکنڈری سطح تک تعلیم کا سلسلہ جاری رکھنے کے لئے، حوصلہ افزائی کی جاسکے۔ این ایم ایم ایس ایس کے تحت ریاستی حکومت، سرکاری امداد یافتہ اور بلدیاتی اداروں کے اسکولوں میں درجہ 9 سے 12 تک زیر تعلیم اقتصادی اعتبار سے کمزور طبقات سے تعلق رکھنے والے طلباء کو سالانہ 12000 روپئے بطور اسکالرشپ دیے جاتے ہیں۔
یہ اطلاع تعلیم کی وزیر مملکت محترمہ اناپورنا دیوی نے آج راجیہ سبھا میں ایک تحریری جواب میں دی۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے اودھم پور اور ڈوڈہ اضلاع میں دیویکا اور پُنیجا پلوں کا افتتاح کیا
نئی دلّی ،24 جون / شمال مشرقی خطے کے مرکزی وزیر مملکت  ، وزیر اعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج جموں و کشمیر کے ڈوڈہ اور اودھم پور اضلاع میں بالترتیب پُنیجا اور دیویکا ، دو اہم پلوں کا ورچوول پلیٹ فارم کے ذریعے افتتاح کیا ۔
بی آر او کے ڈی جی لیفٹننٹ جنرل ہرپال سنگھ کی موجودگی میں اودھم پور ضلعے میں 10 میٹر طویل دیویکا پُل کا افتتاح کرتے ہوئے ڈاکٹر جتیندر سنگھ نے کہا کہ علاقے کے لوگوں کی 70 سال پرانی مانگ پوری ہو گئی ہے اور یہ خطے کے ٹریفک کے لئے ایک بڑی تبدیلی لانے والا پُل ثابت ہو گا ۔ انہوں نے کہا کہ یہ پل ٹریفک کی بھیڑ بھاڑ کو کم کرنے اور اودھم پور شہر کی ترقیاتی ضروریات کو پورا کرنے کے علاوہ فوج کے قافلوں اور گاڑیوں کی بلا رکاوٹ آمد و رفت میں بھی مدد کرے گا ۔ انہوں نے کہا کہ تقریباً 75 لاکھ روپئے کی لاگت سے دیویکا پل ایک سال کے وقت میں تیار کیا گیا ہے اور اس کے لئے سرحدی سڑک تنظیم ، بی آر او ستائش کی حقدار ہے کیونکہ اُس نے لاک ڈاؤن ، مزدوروں کی کمی اور عالمی وباء کے دوران مختلف مقامی مسائل کے باوجود کم مدت میں یہ کام مکمل کیا ہے ۔
ڈاکٹر جتیندر سنگھ نے کہا کہ پل کے پروجیکٹ کا ورچوول افتتاح وزیر اعظم جناب نریندر مودی کے ویژن کو اجاگر کرتا ہے کہ عوامی بہبود کے پروجیکٹوں کو کسی سرکاری رسم و رواج کا انتظار کئے بغیر جلد از جلد عوام کے لئے کھولا جانا چاہیئے ۔ انہوں نے کہا کہ بی آر او نے پچھلے 4 – 5 سال کے دوران بنیادی ڈھانچے کی خامیوں کو دور کرنے کے لئے اٹل سیتو کیبل برج سمیت خطے میں 200 سے زیادہ پل تعمیر کئے ہیں ۔
مرکزی وزیر نے ڈوڈہ ضلع کے بھدروا میں 4 کروڑ روپئے کی لاگت سے بی آر او کے ذریعے تعمیر کردہ 50 میٹر طویل پنیجا پل کا بھی افتتاح کیا ۔ بسولی – بَنی – بھدروا سڑک ڈوڈہ ، کشت واڑ ، بھدروا اور کشمیر وادی کے لئے پٹھان کوٹ کے خطے سے جموں اور اودھم پور سے گزرے بغیر ایک اہم متبادل سڑک ہے ۔ ڈاکٹر جتیندر سنگھ نے کہا کہ یہ نئی کنکٹیوٹی اور بنیادی ڈھانچے کے پروجیکٹ ڈوڈہ کو ترقی کا ایک نیا مرکز بنائیں گے ۔
پچھلے پانچ – چھ برسوں میں میڈیکل اور انجینئرنگ کالج ، ریڈیو اسٹیشن ، بلندی پر پیدا ہونے والی ادویات کی جڑی بوٹیوں کے قومی ادارے کے علاوہ سڑکوں اور پلوں کے پروجیکٹ جیسے بہت سے ترقیاتی پروجیکٹوں کا حوالہ دیتے ہوئے ڈاکٹر جتیندر سنگھ نے کہا کہ اِن سب پروجیکٹوں سے جناب نریندر مودی حکومت کے ترقی کے نئے دور کا اظہار ہوتا ہے ۔
اس موقع پر بی آر او کے ڈی جی لیفٹننٹ جنرل ہرپال سنگھ ، اودھم پور اور ڈوڈہ کے میونسپل کمشنر اور ڈی سی ، سول سوسائٹی کے ارکان اور بی آر او اور دیگر دفاتر کے عہدیدار موجود تھے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3495
(Visitor Counter : 136
بہت چھوٹی، چھوٹی اور درمیانی صنعتوں کی وزارت
جناب گڈکری نے ’کھادی قدرتی پینٹ‘ کو لانچ کیا –کے وی آئی سی کے ذریعہ تیار کردہ یہ پینٹ گائے کے گوبر سے بنایا گیا ہندستان کا پہلا پینٹ ہے
نئی دہلی،12 جنوری 2021./ سڑک نقل و حمل اور شاہراہوں اور ایم ایس ای کےمرکزی وزیر جناب نتن گڈکر ی نے منگل کے روز اپنی رہائش گاہ پر ا یک نئے طرح کے پینٹ  کو لانچ کیا۔ گائے کے گوبر سے تیار شدہ ہندستان کے اس پہلے پینٹ کو کھادی اور گرام ادویوگ کمیشن نے تیار کیا ہے۔ یہ ایک ماحول دوست ، غیر زہریلا پینٹ ہے جسے ’کھادی قدرتی پینٹ‘ کا نام دیا گیا ہے۔ یہ اپنی طرح کا پہلا پروڈکٹ ہے جس میں اینٹی فنگل اور اینٹی بیکٹریل خوبیاں موجود ہیں۔
اس موقع پر ماہی پروری اور مویشی پروری اور ڈیری کے مرکزی وزیر جناب گری راج سنگھ، انتہائی چھوٹی ،چھوٹی اور درمیانہ درجوں کی صنعتوں کے مرکزی وزیر مملکت جناب پرتاپ چندر سارنگ اور کے وی آئی سی کے سربراہ جناب ونے کمار سکسینہ بھی موجود تھے۔
لانچ پروگرام کے دوران مرکزی وزیر جناب نتن گڈکر ی نے کہاکہ یہ کوشش کسانوں کی آمدنی کوبڑھانے والے وزیراعظم کے نظریے کو سچ کرنے کی سمت میں ایک مثبت قدم ہے۔ انہوں نے کہاکہ یہ قدم دیہی معیشت کو بہتر بنانے کی اتنی موثر کوشش ہے جس سے شہروں میں رہ رہے گاؤں کے لوگوں کا دوبارہ دیہی علاقوں کی جانب نقل و مکانی شروع ہوجائے گی۔ پینٹ کی سستی شرحوں  کے بارے میں بتاتے ہوئے انہوں نے کہا کہ یہ قیمتیں بڑی کمپنیوں کے ذریعہ وصول کی جانے والی قیمتوں کے مقابلے میں آدھے سے بھی کم ہیں۔ انہوں نے زور دیتے ہوئے کہاکہ اس پینٹ کے تیار کرنے اور بازار میں لانے سے حکومت کا رول صرف ایک رابطہ کار کا ہے ، حقیقت میں اس پینٹ کو بنانے اور تقسیم پیشہ ور طریقے سے کی جائے گی اور اسے ملک کے ہر حصہ تک پہنچایا جائے گا۔
کھادی قدرتی پینٹ دو شکلوں میں دستیاب ہے۔ ڈسٹمبر پینٹ اور پلاسٹک املشن پینٹ، اس پروجیکٹ کا تصور مارچ 2020 میں کے وئی آئی کے سربراہ نے کیا تھا۔ اور بعد میں اسے کے وی آئی سی کے ایک اکائی کی شکل میں کام کرنے والے کمار اپا قومی ہاتھ سے تیار شدہ کاغذ ادارے ، جے پور نے تیار کیا ہے۔
اس پینٹ میں شیشہ، پارہ، کرومیم، آرسینک، کیڈیم جیسی دیگر کوئی بھی بھاری دھات نہیں ہے۔ یہ مقامی سطح پر بنانے کو بڑھاوا دے گا اور تکنالوجی کی منتقلی کے ذریعہ مستقل مقامی روزگار پیدا کرنے میں مدد کرے گا۔ اس تکنیک سے ماحول دوست مصنوعات کو بنانے کے لئے کچے مال کی شکل میں گوبر کی کھپت بڑھے گی اور کسانوں نیز گوشالاؤں کے لئے اضافی آمدنی کے مواقع بڑھیں گے۔ گائے کے گوبر کے استعمال سے ماحول صاف ستھرا ہوگا اور نالیوں میں رکاوٹ ہونے جیسے مسئلے بھی ختم ہوں گی۔
کھادی قدرتی ڈسٹمبر اور املشن پینٹکا تجربہ تین معروف لیبارٹریز میں کیا گیا ہے -
- قومی تجربہ گاہ  ممبئی
- شری رام صنعتی تحقیق ادارہ  نئی دہلی
- قومی تجربہ گاہ  غازی آباد
کھادی قدرتی املشن بینٹ بی آئی ایس 15489:2013 اسٹینڈر کے مطابق ہیں۔ جبکہ کھادی قدرتی ڈسٹمبر پینٹ بی آئی ایس 428:2013 اسٹینڈر کے مطابق ہیں۔ اس پینٹ نے تجربے کے دوران ایپلی کیشن آف پینٹ ’تھننک پراپرٹیز ، ڈرائینگ ٹائم اینڈ فنش ‘ جیسے تمام پیمانوں کو کامیابی کے ساتھ پورا کیا ہے۔ یہ 4 گھنٹے سے بھی کم وقت میں سوکھ جاتا ہے اور بہتر طریقے سے سطح پر لگتا ہے۔ اس پینٹ کو اندر اور باہر دونوں ہی دیواروں پر لگایا جاسکتا ہے ۔ ڈسٹمبر اور املشن پینٹ دونوں ہی سفید بنیادی رنگ  میں دستیاب ہیں اور مناسب رنگوں کے ملانے سے کوئی بھی رنگ بنایاجاسکتا ہے۔
پروگرام کو لائیو اسٹریم کے ا س لنک پر کلک کرکے دیکھا جاسکتا ہے۔ https://youtu.be/4pAa0SqvTM0
ش ح۔ ش ت۔ج
Uno-324
(Visitor Counter : 198